อายุ 34 ปีช่วงหลังมานี้ ค่อนข้างนอนดึก ประมาณ ตี 1 - 2 ติดต่อกัน เป็นสัปดาห์ แล้วไปทำงาน เวลา 6 โมงเช้า วันเริ่มมีอาการแรกๆมีความรู้สึกเหมือนเจ็บที่หน้าอกซ้าย(เคยตรวจ EKG เมื่อ 4 เดือนก่อน แจ้งว่าเป็นกระดูกอ่อนอักเสป) และก็เริ่มมีอาการดังต่อไปนี้- หายใจไม่อิ่ม มีอาการมาประมาณ 1 สัปดาห์- ปวดตึงต้นคอ บ่า ท้ายทอย มีอาการประมาณ 2 วัน- ปวดหัวเล็กน้อย- เพลีย- รู้สึกง่วงเบาๆ ทั้งวัน- มีบางครั้งจะรู้สึกหวิวๆ ขึ้นมา เหมือนตัวเองจะดับวูบ แต่ไม่ถึงกับล้มเซ- พอทำกิจวัตรประจำวันได้ แต่ไม่กล้าออกแรงมาก (บางครั้งหัวใจเต้นเร็วแม้จะเดินปกติ)- มีเคืองในลำคอเล็กน้อย- รู้สึกตาร้อนๆ- มึนเบลอๆไม่เคยมีประวัติโรคหัวใจ และที่บ้านไม่มีใครเป็นโรคเกี่ยวกับหัวใจผมเข้าข่ายเป็นอะไรครับ
สวัสดีค่ะ อาการหายใจไม่อิ่ม ปวดตึงต้นคอ เพลีย รู้สึกง่วงระหว่างวันดังกล่าวมานั้น อาจจะยังไม่ใช่กลุ่มอาการที่จำเพาะเจาะจงต่อโรคใดอย่างชัดเจนโดยหากเป็นอาการหายใจไม่อิ่ม เพลียๆ อาจเกิดได้จากความเหนื่อยล้า การพักผ่อนไม่เพียงพอ การมีไทรอยด์ทำงานมากผิดปกติ หัวใจเต้นผิดจังหวะ หัวใจขาดเลือด หัวใจวาย ปอดติดเชื้อ มีน้ำในปอด หรือการรับประทานอาหารหรือสารกระตุ้นเช่นชา กาแฟ ยาเสพติด เป็นต้นซึ่งสาเหตุตอนนี้ยังค่อนข้างกว้าง ควรพบแพทย์เพื่อตรวจร่างกาย วัดสัญญาณชีพดูระดับออกซิเจนว่าต่ำกว่าปกติหรือไม่ และอธิบายอาการที่ทำให้หายใจไม่อิ่มและหอบเหนื่อยจริงหรือเปล่า ซึ่งถ้ามี ก็ควรได้รับการตรวจเพิ่มเติมเช่นเอ็กซเรย์ปอด ทำคลื่นไฟฟ้าหัวใจต่อไป แต่หากเคยตรวจมาแล้วปกติ ก็น่าจะสบายใจได้ระดับหนึ่งว่าไม่ใช่โรคที่ร้ายแรงในเบื้องต้นควรพักผ่อนให้เพียงพออย่างน้อย 8-10 ชั่วโมงต่อวัน งดการออกแรงหนักๆ งดการรับประทานอาหารหรือสารที่อาจจะกระตุ้นการเต้นของหัวใจเช่นชา กาแฟ สารเสพติด แอลกอฮอล์ไปก่อน ถ้ามีอาการให้รีบนั่งพัก หรือถ้ามีอาการมาก ก็ควรรีบไปพบแพทย์